ત્રણ લાખથી વધારે એન્જીનિયર-ટેકનીશિયન આવતા ૩-૫ વર્ષમાં જાપાન ઓન જોબ ટ્રેનિંગ માટે જાય જેમાંના અંદાજિત ૫૦,૦૦૦ ને ત્યાં જ નોકરી મળશે તેવું અનુમાન અને આ ટેકનિકલ ઇન્ટર્ન ટ્રેનિંગ પ્રોગ્રામ દ્વારા ભારતમાં બુલેટ ટ્રેન પણ સંપૂર્ણ સુરક્ષિત રહેશે તે આર્થિક મુત્સદીગીરીનો અદ્યતન અધ્યાય. આધાર કાર્ડના જનેતા નંદન નીલકાણી દ્વારા વૉશિંગ્ટનમાં વર્લ્ડ બેન્કની જૂથ ચર્ચામાં જેમાં ૧૫-૨૦ દેશના માંધાતામાં ડિજીટલ ઇકોનોમી ફોર ડેવલપમેન્ટ વિષયે ચર્ચા કરતા હતા, ત્યાં ભારતની પ્રગતિના આંકડા અપાય તે વિશ્ર્વને અચંબો પમાડે તેવા જ છે. દુનિયાની સૌથી મોટી કેશ ટ્રાન્સફર સિસ્ટમમાં સરકારે ૧૨ બિલિયન ડૉલર આધાર ધારકોને સીધા ટ્રાન્સફર કર્યા છે. ફ્રોડ અને વેસ્ટેજમાં સરકારના ૯ બિલિયન ડૉલર બચ્યા છે. ૫૦ કરોડથી વધુ લોકોના આઈ.ડી. તેમના બેન્ક એકાઉન્ટ સાથે લિન્ક થયા છે. પશ્ર્ચિમી દેશો તવંગર હતા જ પછી ઇન્ટરનેટ આવ્યું જ્યારે ભારતમાં કરોડો લોકોનો ડેટા જનરેટ થયો પછી ઇન્ટરનેટ આવવાથી હવે ટેકનિકલ આર્કિટેક્ચર એવું તૈયાર થઈ રહ્યું છે, જેથી વ્યક્તિઓ તથા તેમના ધંધા રોજગાર તેના ઉપયોગથી તેમના જીવન સુધારશે. આઈડેન્ટીટી ઓટોમેશન, અવરોધવિહિન ચૂકવણી તથા પેપરલેસ ટ્રાન્ઝેક્શનનાં ત્રણ મહત્ત્વના પાસા દ્વારા આ શક્ય બનશે જેનાથી કિંમત ઘટી રહી છે અને ઉત્પાદકતા વધી રહી છે.